એજાઝ મકબુલે કહ્યું, ‘સિવિલ સૂટમાં કોઈ હસ્તક્ષેપકર્તાને મંજૂરી ન આપવી જોઈએ.’ મુખ્ય ન્યાયાધીશ દીપક મિશ્રાએ કહ્યું, ‘અમે તમારી અરજીને ધ્યાને લીધી છે અને તેને પણ અન્ય હસ્તક્ષેપકર્તાઓની જેમ જોવાશે. વચગાળાનો રસ્તો કેવી રીતે કાઢશો?’ એક અરજી પર વરિષ્ઠ વકીલ સલમાન ખુર્શીદે કહ્યું, ‘અમે કેટલીક સામગ્રી અને તથ્યો એકત્ર કર્યાં છે. અમે એ દ્વારા કોર્ટની મદદ કરવા માગીએ છીએ.’ જવાબમાં મુખ્ય ન્યાયાધીશે કહ્યું, ‘જુઓ, બંને પક્ષ તમારો વિરોધ કરે છે. આ દીવાની કેસ છે. અમારે દીવાની પ્રક્રિયા સંહિતાની જોગવાઈઓનું પાલન કરીને તેનો નિકાલ કરવાનો છે. અમે ત્રીજા પક્ષના પુરાવાઓ સ્વીકાર નથી કરી શકતા.’